# Joaquim Capdevila i Gaya

Joaquim Maria Capdevila i Gaya (Barcelona, 1944) és un orfebre i joier català, fill del pintor i també orfebre Manuel Capdevila i Massana. Estudià Belles Arts a l'Escola Massana de Barcelona i completà la seva formació al taller Lacambra de París. És un dels noms capdavanters de la joieria contemporània a Catalunya. La seva obra es troba recollida en museus d'arreu del món i ha estat convidat a participar en les exposicions de joieria contemporània més significatives del segle xx. La seva concepció de l'ofici emfatitza i posa en valor la vessant més artística, simbòlica i creativa de la joia.
Compromès amb la llengua i la cultura catalanes, ha col·laborat professionalment en el disseny i la realització d'un gran nombre de distincions, entre les quals destaquen la Creu de Sant Jordi, la Medalla d'Or de la Generalitat de Catalunya, els Premis Nacionals de Cultura, la Medalla d'Honor del Parlament de Catalunya, el Premi Serra d'Or, el Premi de l'Institut de les Lletres Catalanes, el de l'Institut d'Estudis Catalans i el de la Universitat de Girona, els Premis Maria Canals, la Medalla d'Or del Gran Teatre del Liceu, la Medalla del Palau de la Música i de l'Orfeó Català, la Distinció Jaume Vicens Vives a la qualitat docent universitària instituïda per la Generalitat de Catalunya o el Premi Martí Gasull i Roig, entre d'altres.
| « | Joaquim Capdevila és un creador que s' expressa mitjançant la joia com a llenguatge plàstic. L' arrel pictòrica traspua sovint en la seva obra (...) com la materialització d'un procés creatiu que fon el metall i la pintura. Capdevila, més enllà de ser joier i orfebre, és un artista de la joia, de la joia concebuda com a peça única, individual, personal, producte d'una emoció, una sensació, una vivència o un record, i adreçada a algú en concret. Un dels principals creadors i divulgadors de la Nova joia europea a Catalunya. | » |
| — Pilar Vélez, Butlletí XXX | Acadèmia de Belles Arts de Sant Jordi || |

## Obra
### Exposicions individuals

* 1970 - 44 variacions sobre una forma seriada. Galeria AS, Barcelona
* 1972 - Joaquim Capdevila. Galeria Trudl Fath, Göpingen
* 1978 - Schmuckobject. Galerie Am Graben, Viena
* 1980 - Col·lecció "Sis fermalls". Galerie Eude, Barcelona
* 2000 - Capdevila. Fermalls. Galeria d' Art Carmen Torrallardona. Andorra la Vella
* 2004 - Joaquim Capdevila. Schluck-Schmuck. Galerie Slavik, Viena
* 2005 - 60 ofrenes qüotidianes. Espai de joieria contemporània AI 65. Vilanova i la Geltrú (Catalunya)

### Obres en museus i col·leccions

* Städtisches Museum, Schwäbisch Gmünd
* Schmuckmuseum, Pforzheim
* Royal Museums of Scotland, Edimburg
* Museum für Kunst und Gewerbe, Hamburg
* Museu de Montserrat, Catalunya
* Museu del Disseny de Barcelona
* Musée Olympique, Lausana
* Museu d'Arts Aplicades de Viena
* Espace Solidor. Musée du Bijou Contemporain, Cagnes-sur-Mer
* DMA Collection.Museu d' Art de Dallas. The Rose Asenbaum Collection
* Col·lecció d' Art de l' AVUI, Catalunya
* Nombroses col·leccions particulars a Europa i Amèrica, així com a entitats públiques i privades.

## Premis i reconeixements

* 1968: Medalla d' Or de l' Estat de Baviera a l'exposició Form und Qualität de Múnic el 1968.
* 1969: Premi de Joieria a la "Internationalen Kunsthandwerk", Stuttgart, el 1969
* 1980: Premi de l' Associació Catalana de Crítics d' Art (ACCA), de joieria d' avantguarda.
* 1982: Guanya el concurs convocat pel Consell de Disseny de la Generalitat de Catalunya per la creació i realització de la Creu de Sant Jordi.
* 2000: Premi Enjoia't 2000 de Barcelona
* 2001: Menció Especial del Premi Ciutat de Barcelona, en l'apartat de Disseny.
* 2011: Guardó Anual del Col·legi de Joiers, Orfebres, Rellotgers i Gemmòlegs de Catalunya (JORGC)
* 2011: Medalla del Foment de les Arts i el Disseny 2011, en reconeixement del treball personal i a la seva trajectòria professional.
* 2016: Acadèmic d' Honor de la Reial Acadèmia Catalana de Belles Arts de Sant Jordi (RACBA)

## Referències

* ↑ «Joaquim Capdevila i Gaya». Gran Enciclopèdia Catalana. Barcelona: Grup Enciclopèdia Catalana.
* 1 2 «Guardó del premi Martí Gasull i Roig», 01-03-1996. [Consulta: 3 abril 2014].
* ↑ «Descripció de la condecoració en la concessió del 2008».
* ↑ «Referència en els atorgaments 2013». Parlament de Catalunya. [Consulta: 3 abril 2014].
* ↑ «DOGC de creació del premi a la qualitat docent universitària», 01-03-1996.
* 1 2 3 Vélez, Pilar. Joaquim Capdevila. La Nova joia a Barcelona. Stuttgart: Arnoldsche, 2017, p. 279. ISBN 978-3-897904-1.
* 1 2 3 4 Vélez, Pilar. Joaquim Capdevila. La Nova joia a Barcelona. Stuttgart: Arnoldsche Art Publishers, 2017, p. 279. ISBN 9783897904941.
* ↑ «Galerie im Prediger» (en alemany). [Consulta: 28 febrer 2019].
* 1 2 3 4 5 6 7 8 9 «La Nova joia a Barcelona». Arnoldsche, 2017.
* ↑ «The Rose Asenbaum Collection in the Dallas Museum of Art».
* ↑ Vélez, Pilar. Joaquim Capdevila. La Nova joia a Barcelona. Stuttgart: Arnoldsche Art Publisher, 2017, p. 283. ISBN 9783897904941.
* ↑ Vélez, Pilar. Joaquim Capdevila. La Nova joia a Barcelona. Stuttgart: Arnoldsche, 2017, p. 43. ISBN 978-3-89790-494-1.
* ↑ «Disseny – PREMIS CIUTAT DE BARCELONA». [Consulta: 4 març 2019].
* ↑ «Memòria d' Activitats FAD». Memòria 2017, 2017.
* ↑ «Còpia arxivada». Invitació RACBA, 21-12-2016. Arxivat de l'original el 2019-03-06 [Consulta: 4 març 2019].

## Bibliografia

* ALCARAZ, Joan. La Creu de Sant Jordi, homenatge a la societat civil (1982-1985), Barcelona: La Llar del Llibre (Arnau de Vilanova, 4), 1989, pàg.20-23
* CODINA, Carles. La joyería. Barcelona: Parramón, 1999, pàg. 41-90 ISBN 9788434241039
* CRUSAFONT I SABATER, M. "Novetats i precisions sobre les medalles commemoratives dels Països Catalans I". A: Acta numismàtica-39, separata. Barcelona: Societat Catalana d' Estudis Numismàtics, Institut d' Estudis Catalans, 2009, pàg. 232-234 ISBN 9788472838642
* DALMASES, Núria de; GIRALT-MIRACLE, Daniel. Argenters i joiers de Catalunya. Barcelona: Destino, 1985. ISBN 84-233-1434-0
* FALK, Fritz. Joaquim Capdevila. Kreativer Schmuck. Basilea, 1974, pàg.7
* GASPAR, Mònica. El laboratori de la joieria, 1940-1990. Barcelona: Museu Tèxtil d' Indumentària - Ajuntament de Barcelona, 2007 ISBN 978-84-9850-023-3
* HUGHES, Graham. Modern Jewellery. An international Survey, 1890-1963. Londres, Studio Books: 1963, pàg. 224 ISBN 978-0289277096
* JARDÍ, Enric (ed.) L' Art català contemporani. Barcelona: Proa i Aymà, 1972, pàg 375-376
* LAMBERT, Sylvie. The Ring. Design. Past and Present. Crans-près-Celigny: Rotovisión, 1998, pàg. 184-187 ISBN 9782880463175
* LAPLANA, Josep. Montserrat. Mil anys d' art i història. Manresa: Fundació Caixa de Manresa, Angle Editorial (Patrimoni Artístic de la Catalunya Central, 6), 1998. ISBN 978-84-92758-25-8
* LEHNER-JOBST, Claudia; MAAS, Barbara; HOOKE, Edmund. Art Meets Jewellery, 20 Jahre - 20 years. Galerie Slavik Wien_Vienna. Viena-Stuttgart: Galerie Slavik, Arnoldsche, 2010
* LEYS, Nika. Jewelbook, International Annual of Contemporary Jewel Art. Oostkamp: Stichting Kunstboek, 2012 ISBN 978-90-5856-410-8
* MAINAR, J.; CORREDOR-MATHEOS, J. Dels Belles Oficis al disseny actual. FAD 80 anys. Barcelona: Blume, 1984, pàg. 107-111 ISBN 9788470315251
* MORTON, Philip. Contemporary Jewellery. Nova York, Holt, Rinehart and Winston: 1970 ISBN 978-0030722004
* SARDÀ, Zeneida. Una nissaga de joiers a Barcelona. Barcelona: Destino, 1992 ISBN 9788423322459
* TURNER, Ralph. Contemporary Jewellery. Londres: Cassell et Collier Mac Millan, 1976 ISBN 978-0289704332
* UNTRACHT, Oppi. Jewelry. Concepts and Technology. Londres: Doubleday and Company, Inc., 1982 ISBN 9780709196167

## Enllaços externs

* Capdevila Joiers i Argenters a la Ciutat de Barcelona
* Joaquim Capdevila. La Nova Joia a Barcelona - Patrons.org
* Klimt02.net
* Galeria Slavik de Viena
* Arnoldsche Art Publishers